EkBass/fiwiki-20250220-pages-articles huggingface dataset:
Antti Marjanen

Antti Sakari Marjanen (s. 28. maaliskuuta 1952 Helsinki) on suomalainen teologi ja Helsingin yliopiston gnostilaisuuden ja varhaiskristillisen kirjallisuuden emeritusprofessori. Antti Marjanen suoritti Bachelor of Divinity -tutkinnon Baptist Theological Seminaryssä Rüschlikonissa Sveitsissä 1977. Teologian tohtoriksi hän väitteli 1995. Hänen väitöskirjansa käsitteli Maria Magdalenaa Nag Hammadin kirjoitusten valossa. Vuonna 1996 hänet nimitettiin Uuden testamentin eksegetiikan dosentiksi. Marjanen on työskennellyt Helsingin yliopiston teologisessa tiedekunnassa opetus- ja tutkimustehtävissä vuodesta 1983 alkaen, muun muassa Raamatun alkukielten sekä Uuden testamentin eksegetiikan professuurien hoitajana eri otteeseen 1997–2003 sekä Suomen Akatemian akatemiatutkijana 2003–2008. Vuonna 2006 hänet valittiin Suomen Eksegeettisen Seuran puheenjohtajaksi. Marjasen erikoisalat ovat koptinkielinen Nag Hammadin kirjasto, gnostilaisuus sekä naisten roolit ja asema varhaiskristillisissä teksteissä. == Teoksia == * * * * * * * == Lähteet == * === Viitteet === Luokka:Suomalaiset teologit Luokka:Suomalaiset professorit Luokka:Helsingin yliopiston professorit Luokka:Vuonna 1952 syntyneet Luokka:Elävät henkilöt
Passé composé

Passé composé (yhdistetty perfekti) on ranskan kielessä käytettävä aikamuoto, joka suomennetaan tilanteen mukaan imperfektillä tai perfektillä. Passé composé on liittomuoto. Se muodostetaan apuverbin, yleensä avoir-verbin preesensmuodoista ja pääverbin partisiipista. Muutamien verbien yhteydessä, etenkin määräsuuntaista liikettä tai olotilan muutosta tarkoittavilla verbeillä sekä kaikilla refleksiiviverbeillä, kuitenkin käytetään avoir-verbin asemasta apuverbiä être. Useimmilla verbeillä partisiipit ja sen mukaisesti passé composé muodostetaan seuraavien mallien mukaisesti. Näistä on kuitenkin poikkeuksia, sillä ranskassa on paljon myös epäsäännöllisesti taipuvia verbejä. Esimerkiksi être-verbin (olla) partisiippi on "été", ja avoir-verbin (omistaa, olla jollakulla) partisiippi "eu". ==1. luokka, -er-päätteiset verbit, -er → -é== *J'ai parlé *Tu as parlé *Il/elle a parlé *Nous avons parlé *Vous avez parlé *Ils/elles ont parlé ==2. luokka, -ir-päätteiset verbit, -ir → -i== *J'ai fini *Tu as fini *Il/elle a fini *Nous avons fini *Vous avez fini *Ils/Elles ont fini ==3. luokka, -re-päätteiset verbit, -re → -u== *J'ai vendu *Tu as vendu *Il/elle a vendu *Nous avons vendu *Vous avez vendu *Ils/elles ont vendu Luokka:Aikamuodot
Swazimaan jalkapallomaajoukkue

Swazimaan jalkapallomaajoukkue edustaa Swazimaata kansainvälisissä jalkapallo- otteluissa. Joukkuetta hallinnoi Swazimaan jalkapalloliitto. ==Menestys maailmanmestaruuskilpailuissa== * 1930-1990 - ei osallistunut * 1994-2006 - ei selvinnyt karsinnoista ==Menestys Afrikan-mestaruuskilpailuissa== * 1957-1982 - ei osallistunut * 1984 - vetäytyi * 1986 - ei selvinnyt karsinnoista * 1988 - ei osallistunut * 1990 - ei selvinnyt karsinnoista * 1992 - ei selvinnyt karsinnoista * 1994 - ei osallistunut * 1996 - vetäytyi * 1998 - ei osallistunut * 2000-2010 - ei selvinnyt karsinnoista ==Lähteet== Luokka:Jalkapallomaajoukkueet Luokka:Swazimaan jalkapallo
Trishelle Cannatella

Trishelle Cannatella (s. 4. marraskuuta 1979 Cut Off, Louisiana) on yhdysvaltalainen näyttelijä, tosi-TV-kilpailija sekä Playboymalli. ==Elämäkerta== Cannatella syntyi ja kasvoi Cut Offissa, Louisianassa. Hänen äitinsä oli harras kristitty, joka kuoli aivokasvaimeen Cannatellan ollessa 14-vuotias. Cannatella kävi South Lafourchen high schoolia ja opiskeli televisiojournalismia Etelä-Mississipin yliopistossa. ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset mallit Luokka:Vuonna 1979 syntyneet Luokka:Elävät henkilöt
Plungė

Plungė on kaupunki Liettuan luoteisosassa, noin 50 km:n etäisyydellä Klaipėdasta. Kaupungin asukasluku on noin 23 161 (2009). Kaupungin nimi on peräisin samannimisestä pienestä joesta. ==Historia== Ensimmäinen maininta Plungėsta on vuodelta 1567. Kaupunginoikeudet se sai vasta 1792, kun suurherttua Sigismund II myönsi paikalle itsehallinto-oikeuden. Koska Plungė sijaitsi Klaipėdan satamakaupunkiin johtavan tien varrella, siitä tuli aktiivinen kaupankäyntikeskus, siellä harjoitettiin myös hevoskauppaa. Vuonna 1873 Ogińskin suku osti Plungėsta maata, jolle se rakensi vuonna 1897 kartanon ja puiston. Kyseinen suku on rakentanut Liettuaan muitakin kartanoita. Ennen toista maailmansotaa kaupungissa oli aktiivista juutalaistoimintaa. Juutalaisten maahanmuuttajien virta Liettuaan alkoi vuonna 1348, jolloin heidät ajettiin pois mm. Unkarista, Määristä, ja Serbiasta. Vuosina 1930-1939 Plungėssa oli jopa kuusi synagogaa. Toisen maailmansodan aikana kuitenkin suuri osa Plungėn juutalaisista tapettiin. Nykyinen vaakuna myönnettiin käyttöön 6. kesäkuuta 1997. ==Teollisuus== Plungėssa sijaitsee tehdas, josta viedään taskurapuja useimpiin Euroopan maihin. == Ystävyyskaupungit == * Krasnogorsk * Menden * Bjerkreim * Boxholm * Viljandi * Tukums * Golub-Dobrzyń * Bruntál == Lähteet == Luokka:Telšiain läänin kaupungit
Andienkyyhkyt

Andienkyyhkyt (Metriopelia) on kyyhkyjen heimoon kuuluva lintusuku. == Andienkyyhkyihin (Metriopelia) kuuluvia lajeja == * Andienkolokyyhky (Metriopelia ceciliae) * Andienkyyhky (Metriopelia melanoptera) * Andientöpökyyhky (Metriopelia aymara) * Argentiinankyyhky (Metriopelia morenoi) ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Metriopelia Luokka:Kyyhkylinnut
Satu Levelä

Satu Päivi Levelä (s. 8. lokakuuta 1967 Alavus) on suomalainen keskimatkojen juoksija ja kestävyysjuoksija. Hän edusti Alavuden Urheilijoita AU:n ennätykset www.alavudenurheilijat.fi ja Turun Urheiluliittoa. Hänen valmentajiaan olivat Tauno Mannila ja Lasse Mikkelsson. Levelä voitti koululaisten maailmanmestaruuden 1 500 metrin juoksussa Firenzessä 1984. Pohjoismaiden hallimestaruuskilpailuissa kultaa 3 000 metrillä Oslossa 1987. Rooman MM-kilpailuissa 1987 hän putosi samalla matkalla alkuerissä. Maantiejuoksun naisten MM-kisoissa 1988 hän keskeytti 15 kilometrin kilpailussa. Maastojuoksun MM-kilpailuissa Aucklandissa 1988 hän oli 88. ja kuului joukkuekilpailussa kuudenneksitoista sijoittuneeseen Suomen joukkueeseen. Vuoden 1989 maastojuoksun MM-kisoissa Stavangerissa 1989 hän oli 59. ja oli mukana 12:nneksi sijoittuneessa Suomen joukkueessa. Hän edusti Suomea aikuisten maaotteluissa vuosina 1986–1994. == Aikuisten SM-mitalit == *Ulkoradat **1 500 metrin juoksu: 1987 hopeaa **3 000 metrin juoksu: 1986 pronssia, 1987 hopeaa, 1988 hopeaa, 1989 pronssia, 1990 pronssia, 1991 hopeaa, 1993 hopeaa **10 000 metrin juoksu: 1993 pronssia **15 km tiejuoksu: 1993 pronssia, 1994 pronssia **Maraton: 1994 hopeaa *Sisäradat **1 500 metrin juoksu: 1986 kultaa, 1987 hopeaa, 1988 hopeaa **3 000 metrin juoksu: 1986 kultaa, 1987 kultaa, 1988 kultaa, 1989 hopeaa, 1990 hopeaa == Henkilökohtaiset ennätykset == === Ulkoradat === Matka Aika Paikka Vuosi 800 m 2.09,81 Tampere 1989 1 500 m 4.17,09 Helsinki 1990 3 000 m 9.08,65 Tampere 1991 5 000 m 16.09,72 Pieksämäki 1991 10 000 m 33.52,43 Ilmajoki 1990 Puolimaraton 1.16.42 Forssa 1994 Maraton 2.47.30 Helsinki 1994 === Sisäradat === Matka Aika Paikka Vuosi 800 m 2.10,51 Kuortane 1988 1 500 m 4.22,14 Kuortane 1987 Maili 4.45,9 Vierumäki 1987 3 000 m 9.16,74 Indianapolis 1991 == Lähteet == * === Viitteet === Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1967 syntyneet Luokka:Elävät henkilöt
Ginny Weirick

Ginny Weirick (s. Kalifornia) on yhdysvaltalainen näyttelijä, joka tuli tunnetuksi television minisarjasta Devil's Trade ja elokuvasta Ninja Cheerleaders. Hän esiintyi myös Brandon Routhin tähdittämässä elokuvassa Lie to Me. ==Elämäkerta== Weirick kasvoi Etelä-Kaliforniassa ja opiskeli myöhemmin näyttelemistä San Diegon yliopistossa. ==Filmografia== ===Elokuvat=== * Lie to Me (2008) * Ninja Cheerleaders (2008) * Dark Moon Rising (2009) * The Hit List (2011) ===Televisiosarjat=== * Entourage (2007) * On the Lot (2007) * Devil's Trade (2007) * Ruma Betty (2007) * Rakkauden anatomia (2008) * NCIS Rikostutkijat (2010) ==Aiheesta muualla== * GinnyWeirick.com Luokka:Yhdysvaltalaiset televisionäyttelijät Luokka:Syntymävuosi puuttuu Luokka:Elävät henkilöt
Live in Leipzig

Live in Leipzig on norjalaisen black metal -yhtye Mayhemin live-albumi. Se on levytetty Eiskeller-klubilla Leipzigissa, entisessä Saksan demokraattisessa tasavallassa 26. marraskuuta 1990. Albumi tosin julkaistiin vasta vuonna 1993. Albumin kappaleet ovat yhtyeen ensimmäiseltä studiojulkaisulta Deathcrushilta (1987) ja live-albumin aikaan vielä ilmestymättömältä De Mysteriis Dom Sathanasilta, paitsi Carnage-kappale, joka on peräisin Pure Fucking Armageddon -demolta. Live in Leipzig on Mayhemin harvoja virallisia julkaisuja, joissa yhtyeen lyhytaikainen laulaja Dead esiintyy, vaikkakin hänen esiintymisiään löytyy myös muutamalta bootlegiltä. Albumi on noussut black metal -piireissä kuuluisaksi ennen kaikkea johtuen sen merkittävästä roolista Mayhemin uralla: sillä on laulajana yhtyeelle kyseenalaista julkisuutta itsemurhallaan tuonut Dead, ja sekä musiikillisesti että ideologisesti se oli merkittävä askel Deathcrushin ajoista. Live in Leipzig on eräs merkittävimmistä black metal -live-levytyksistä.Imperiumi.net - MAYHEM, Live in Leipzig (reissue), CD, Peaceville Records Albumia teki kuuluisaksi Mayhemin äärimmilleen viety lavaesiintyminen: Dead viilteli itseään usein konserteissa, lavalla oli sianpäitä seivästettyinä keihäisiin, yhtye heitteli yleisön sekaan mätänevää lihaa ja Dead hengitti keikoilla pussista, jossa oli kuollut korppi.Encyclopaedia Metallum: Mayhem (Nor) - Live in Leipzig == Motto == Live in Leipzigin kansiin on painettu motto: :"Jag är inte en människa. Det här är bara en dröm, och snart vaknar jag. Det var för kallt och blodet levrades hela tiden." Ruotsinkielinen teksti on luultavasti ruotsalaisen Deadin kirjoittama ja on vapaasti käännettynä suomeksi: :"En ole ihminen. Tämä on vain unta, ja pian herään. Oli liian kylmää ja veri jäätyi kaiken aikaa." == Kappalelista == # # # # # # # # # Alkuperäisellä LP:llä oli myös kaksi studiolevytystä, Carnage viidennen ja kuudennen raidan välissä, sekä The Freezing Moon viimeisenä. Kummassakin kappaleessa lauloi Dead. Näiden kappaleiden kanssa levyn kestoksi tulee 56:54. == Kokoonpano == * Dead (Per Yngve Ohlin) - Laulu * Euronymous (Øystein Aarseth) - Kitara * Necrobutcher (Jørn Stubberud) - Basso * Hellhammer (Jan Axel Blomberg) - Rummut == Arvostelut == * Imperiumi: 9½/10 ==Lähteet== == Aiheesta muualla == * * Luokka:Mayhemin albumit Luokka:Vuoden 1993 albumit
The Conduit

The Conduit on Wiille julkaistu FPS-peli. Peli julkaistiin kesällä 2009. Pelin on suunnitellut High Voltage Software ja julkaisijana toimii SEGA. Peli tukee Wii Speak -lisälaitetta. ==Yksinpeli== Peli sijoittuu Amerikassa sijaitsevaan salaiseen Trust-ryhmään jonka tarkoitus on estää ulkoavaruuden hirviöiden maanvalloitus. Trust-ryhmään kuuluu päähenkilö Michael Ford. Peli alkaa normaalisti kontrolleiden oppimisella, kun kentän on päässyt läpi, niin pelissä mennään ajassa taaksepäin viisi päivää. Toisen kentän alussa Michael Ford (Mr.Ford) nähdään pukuun varustautuneena ja saa henkilöltä nimeltä Adams viestin että tuhoaisi Michael nimisen Ulkoavaruuden olion. Kentän lopussa kuitenkin Adams pettää Mr.Fordin ja Michael alkaa auttamaan Mr. Fordia estääkseen Addamsin pahat suunnitelmat. Kuinka Peli loppuu? Koe ja pelaa The Conduit (Wii) == Moninpeli == Pelissä on mahdollisuus 12 pelaajan yhtäaikaiseen pelaamiseen Nintendo Wi-Fi Connectionin avulla. === Moninpelimoodit === Moodeja on yhteensä 13. http://forums.gametrailers.com/thread/conduit-online-info----13-onli/788032 * Free For All - Kaikki kaikkia vastaan. * Marathon - Eniten tappoja aikarajan sisällä saanut voittaa. * Three Strikes - Jokaisella on kolme elämää. * Last Man Standing - Viimeinen elossa voittaa. * Bounty Hunter - Jokaisella pelaajalla on tiedossa pelaaja, kenet hänen pitää tappaa. Pelaaja saa pisteen tappamalla tämän henkilön, kuten myös ampumalla pelaajan kuka jahtaa tätä. Väärän pelaajan tappamalla menettää pisteen. * Team Reaper - Marathon tai Free For All joukkueilla. * Shared Stock - Sama kuin Three Strikes, mutta joukkueilla ja pelaajilla on jaettu elämien määrä. * Team objective - Lipun varastamista. * ASE football - Yksi pelaaja pitää A.S.E. (All Seeing Eye) -palloa kädessään ja yrittää selvitä mahdollisimman pitkään. Kuolemalla A.S.E. -palloa pitänyt henkilö menettää sen ja sen voi nostaa toinen pelaaja. Pisimpään palloa pitänyt voittaa erän. == Lähteet == == Aiheesta muualla == * Englanninkielinen virallinen kotisivu. Luokka:Vuoden 2009 videopelit Luokka:Wii-pelit Luokka:Ensimmäisen persoonan ammuntapelit Luokka:Verkkomoninpelit
Havnar Bóltfelag

Havnar Bóltfelag (tai HB Torshavn) on färsaarelainen jalkapallojoukkue, jonka joukkue pelaa Färsaarten korkeimmalla sarjatasolla, Formuladeildinissä. Seura perustettiin 1904 ja se on yksi maan perinteisimmistä jalkapalloseuroista. Joukkue pelaa kotiottelunsa saarten pääkaupungissa Tórshavnissa. Nimi Havnar Bóltfelag tarkoittaa sataman jalkapalloseuraa. Joukkueen suurin voitto on vuodelta 1971, kun Havnar Bóltfelag voitti ÍF Fuglafjørðurin 14-1. Suurin tappio on taas vuodelta 1945 joukkueen hävitessä B36 Tórshavnia vastaan 0-10. Joukkue ei ole saavuttanut suurta menestystä kansainvälisissä peleissä. == Meriitit == * Formuladeildinin mestari (24): ** 1955, 1960, 1963, 1964, 1965, 1971, 1973, 1974, 1975, 1978, 1981, 1982, 1988, 1990, 1998, 2002, 2003, 2004, 2006, 2009, 2010, 2013, 2018, 2020. (Toinen sija 24 kertaa.) * Färsaarten cup (30): ** 1955, 1957, 1959, 1962, 1963, 1964, 1968, 1969, 1971, 1972, 1973, 1975, 1976, 1978, 1979, 1980, 1981, 1982, 1984, 1987, 1988, 1989, 1992, 1995, 1998, 2004, 2019, 2020, 2023, 2024. (Cupin hopeaa yhdeksän kertaa.) == Lähteet == == Aiheesta muualla == * Seuran sivusto Luokka:Färsaarelaiset jalkapalloseurat Luokka:Vuonna 1904 perustetut urheiluseurat
Fidžin jalkapallomaajoukkue

Fidžin jalkapallomaajoukkue edustaa Fidžia kansainvälisissä maajoukkuekilpailuissa. Fidžin jalkapalloliitto on FIFAn Oseanian maanosaliiton OFC:n jäsen. Fidži selviytyi vuoden 2016 olympialaisiin voittamalla Oseanian olympiakarsinnat. Joukkueen matka päättyi kuitenkin kisoissa jo lohkovaiheeseen. Fidžin paras sijoitus on 3. sija OFC Nations Cupissa vuosina 1998 ja 2008. ==Arvokilpailut== ===Maailmanmestaruuskilpailut=== *1930–1978 – Ei osallistunut *1982 - Ei selviytynyt karsinnoista *1986 – Ei osallistunut *1990–2014 – Ei selviytynyt karsinnoista ===OFC Nations Cup=== * 1973 – 5. sija * 1980 – 4. sija * 1996 – Ei selviytynyt karsinnoista * 1998 – 3. sija * 2000 – Selviytyi karsinnoista, mutta korvattiin toisella joukkueella levottomuuksien takia * 2002 – 1. kierros * 2004 – 4. sija * 2008 – 3. sija == Lähteet == Luokka:Jalkapallomaajoukkueet
It’s Hard

It’s Hard on The Whon syyskuussa 1982 julkaistu studioalbumi. Kappaleet ”Athena” ja ”Eminence Front” julkaistiin singleinä. Seuraavana vuonna, 1983, yhtyeen toiminta keskeytyi ja seuraava studioalbumi ilmestyi vasta vuonna 2006. ==Kappaleet== *Kaikki kappaleet kirjoittanut Pete Townshend, ellei toisin mainita. # # # # # # # # # # # # ===Vuoden 1996 uusintapainoksen bonuskappaleet=== *Kaikki kappaleet äänitetty konsertissa Torontossa, Kanadassa 17. joulukuuta 1982. # * # # # ==Kokoonpano== ===The Who=== *Roger Daltrey – laulu, kitara *Pete Townshend – kitarat, kosketinsoittimet, syntetisaattori, laulu *John Entwistle – bassokitara, käyrätorvi, syntetisaattori, laulu *Kenney Jones – rummut ===Vierailijat=== *Andy Fairweather-Low – kitara, laulu *Tim Gorman – kosketinsoittimet == Lähteet == Luokka:The Whon albumit Luokka:Vuoden 1982 albumit
Anne Känsäkangas

Anne Känsäkangas (o.s. Paavolainen, s. 21. kesäkuuta 1960 Kokkola) on entinen suomalainen kiekonheittäjä. Hän edusti Kokkolan Veikkoja ja häntä valmensi Reijo Paavolainen. Känsäkangas voitti Pohjoismaiden mestaruuden Reykjavikissa 1982 tuloksella 54,26 m. Helsingin MM-kilpailuissa 1983 hän oli karsintakilpailussa viidestoista pudoten jatkosta. Rooman MM-kisoissa 1987 hän oli karsinnassa kuudestoista ja putosi loppukilpailusta. Känsäkangas edusti Suomea aikuisten maaotteluissa vuosina 1979–1988. Hän voitti kiekkokilpailun viidessä maaottelussa: Helsingissä 1986 ja 1988, Tampereella ja Tukholmassa 1987 sekä Øyestadissa 1988. Känsäkangas voitti Suomen mestaruuden Vaasassa 1986, Kuopiossa 1987 ja Hämeenlinnassa 1988. SM-hopeaa hän saavutti 1979 ja SM-pronssia 1985. Kiekonheiton sisäratojen Suomen mestaruuden hän voitti Kuopiossa 1988. Känsäkangas heitti kiekkoennätyksensä 64,24 m Nivalassa 1983. Kuulaa hän työnsi parhaimmillaan 16,01 m Kokkolassa 1982. == Lähteet == * Luokka:Suomalaiset kiekonheittäjät Luokka:Vuonna 1960 syntyneet Luokka:Elävät henkilöt
USN

USN voi tarkoittaa seuraavia asioita: * United States Navy, Yhdysvaltain laivasto * Universitetet i Sørøst-Norge, Kaakkois-Norjan yliopisto
Grand Magus

Grand Magus on vuonna 1996 perustettu ruotsalainen heavy metal -yhtye. Se on julkaissut seitsemän studioalbumia, joista viimeisin on tammikuussa 2014 julkaistu Triumph and Power. ==Jäsenet== ===Nykyiset jäsenet=== * Janne JB Christoffersson – laulu, kitara (1996–) * Fox Skinner – basso, taustalaulu (1996–) * Ludwig "Ludde" Witt – rummut (2010–) ===Entiset jäsenet=== * Fredrik "Trisse" Liefendahl – rummut (1996–2006) * Sebastian "SEB" Sippola – rummut (2006–2010) ==Julkaisut== ===Studioalbumit=== * * * * * * * * *Sunraven (2024) ===Demot ja muut julkaisut=== * * * === Musiikkivideot === * Kingslayer (2005) * Hammer of the North (2010) * At Midnight They'll Get Wise (2010) * Steel Versus Steel (2014) * Freja's Choice (2017) * Untamed (2019) ==Lähteet== * * ==Aiheesta muualla== * Yhtyeen MySpace-sivut Luokka:Ruotsalaiset metalliyhtyeet Luokka:Ruotsalaiset doom metal -yhtyeet
O.S.S.Y

O.S.S.Y on vuonna 1984 perustettu suomalainen melodista hard rockia esittävä yhtye Joensuusta. Yhtyeen kitaristi, solisti, säveltäjä ja sanoittaja on sen ainoa jäljellä oleva perustajajäsen Tero Eronen. Yhtye on julkaissut kuusi täyspitkää albumia, joista uusin A.D. 2010 ilmestyi 19. toukokuuta 2010. == Historia == Vuonna 1986 O.S.S.Y julkaisi omakustanteena toisen singlensä "Helsinki/Se kuuluu elämään", jonka A-puolesta tuli yksi yhtyeen tunnetuimmista kappaleista. Yhtyeen ensimmäinen albumi Tanssityttö Barbara ilmestyi M&T-tuotannon; Lighthouse-alamerkillä huhtikuussa 1987. Levyn ilmestymisen jälkeen yhtye keikkaili ympäri maata ja esiintyi myös Giants of Rock -tapahtumassa Dion lämmittelijänä. O.S.S.Y yritti myös kansainvälistä läpimurtoa vaihtamalla laulukielen englanniksi, mutta menestystä ei kuitenkaan tullut. Vähitellen yhtyeen toiminta hiipui. O.S.S.Y:n ensimmäisestä Liperissä perustetusta kokoonpanosta Tero Kemiläinen, Timo Surakka ja Tero Eronen on jäljellä enää Tero Eronen. Albumi Muurit kaatuu ilmestyi maaliskuussa 2009. Singlet "Hullu" ja "Isänmaa" sisältävä A.D. 2010 ilmestyi toukokuussa 2010. Yhtyeen kitaristi Tero Eronen tuomittiin 7. joulukuuta 2011 vankilaan muun muassa kolmesta törkeästä raiskauksesta, yhdeksästä raiskauksesta, törkeästä ihmiskaupasta ja kuudestatoista seksuaalisesta hyväksikäytöstä. Erosen tuomion pituus on 12,5 vuotta.http://www.iltalehti.fi/uutiset/2011120714901128_uu.shtml == O.S.S.Y:n jäsenet == * Tero Eronen: kitara, laulu * Markku Rouhiainen: rummut, laulu * Seppo Vihonen: basso * Rane Riikonen: kitara * Jarmo Hyvärinen: kb * Pekka Kontkanen: kitara, laulu 2005–2006 * Tero Kemiläinen: basso 1984–1989 * Timo Surakka: rummut 1984–1989 * Kari Lauronen: kitara, laulu 1988–1990 == Diskografia == === Albumit === * Tanssityttö Barbara (Lighthouse, 1987 M&T; Tuotanto/Propaganda) * Tiger Shark (Crockett/Propaganda, 1989) * Scandaali Galleria (1991) * Paholaisen keksintö (Profile ROCD 0304, 2004) * Muurit kaatuu (Propaganda PRO 2070, 2009) * A.D. 2010 (Propaganda PRO 2087, 2010) === Kokoelmat === * Lohikäärmeen aika (1996) * Parhaat (2005) === Singlet ja EP:t === * ”Täydellinen tyydyttäjä”/”Brutus” (marraskuu 1985) * “Helsinki”/”Se kuuluu elämään” (maaliskuu 1986) * ”Tanssityttö Barbara”/”Säkkijärvi” (edit) (Lighthouse, helmikuu 1987) * ”Name Of Love”/”Hold Me” (Tiger Shark, helmikuu 1988) * “Merian”/”Näkemiin” (huhtikuu 1990) * “Hullu Ossi”/”Kielletty hedelmä” (marraskuu 1990) * “Petturi”/”Unelma” Two (huhtikuu 1991) * "Noitanainen"-EP (1993) * “Taivaanrannan maalari” (huhtikuu 1993) * “Sä saat tuntemaan” (lokakuu 1993) * “Muurit kaatuu” (Propaganda Records, joulukuu 2008) * "Kaksi" (Propaganda, helmikuu 2009) * "Hullu" (Propaganda, helmikuu 2010) * "Isänmaa" (Propaganda, huhtikuu 2010) == Lähteet == == Aiheesta muualla == * MySpace kotisivu * Muurit kaatuu -blogi * Propagandan kotisivut * Vanha kotisivu Luokka:Suomalaiset metalliyhtyeet Luokka:Suomalaiset hard rock -yhtyeet
Piia Roslund

Piia Katariina Roslund (s. 2. huhtikuuta 1986 Rauma) on suomalainen pika- aitajuoksija. Hän on edustanut Vasaraisten Iskua ja vuodesta 2009 lähtien Rauman Urheilijoita. Häntä valmensi uransa aikana Eero Vihervä, Jutta Tapanainen, Jyrki Välkkynen ja Tuija Helander. Roslund sijoittui 19-vuotiaiden EM-kilpailuissa Kaunasissa 2005 kahdeksanneksi 100 metrin aitajuoksussa ajalla 14,00 s. Göteborgin EM-kilpailuissa 2006 hän karsiutui alkuerissä ajalla 13,35 s, joka on hänen ennätyksensä. Vuonna 2006 hän voitti lisäksi 22-vuotiaiden Pohjoismaiden mestaruuden Århusissa ajalla 13,70 s. Roslund on saanut Kalevan kisoissa hopeaa Jyväskylässä 2006 ja pronssia Porissa 2005. Sisäratojen SM- kilpailuissa hän on saanut 60 metrin aitajuoksussa pronssia 2006. Hänen halliennätyksensä on 8,43 (2006). Myös Roslundin veli Pasi Roslund on tunnettu pika-aitajuoksijana. == Lähteet == * Luokka:Suomalaiset pika-aitajuoksijat Luokka:Vuonna 1986 syntyneet Luokka:Elävät henkilöt
Niina Saarman-Bartholdi

Niina Katariina Saarman-Bartholdi (o.s. Saarman, s. 28. helmikuuta 1977 Hämeenlinna) on suomalainen pituushyppääjä. Hän edustaa Leppävaaran Sisua ja häntä valmentaa Joachim Bartholdi. Vuoteen 2000 saakka hänen valmennuksestaan vastasi Pauli Saarman. Saarman-Bartholdi sijoittui neljänneksi 19-vuotiaiden EM-kilpailuissa Nyíregyházassa 1995 tuloksella 619 cm. Saman ikäluokan MM- kilpailuissa Sydneyssä 1996 hän karsiutui loppukilpailusta. Hän on edustanut Suomea aikuisten maaotteluissa vuodesta 1995 lähtien. Saarman-Bartholdi on voittanut pituushypyn ulkoratojen Suomen mestaruuden Mikkelissä 1993 tuloksella 628 cm ja Porissa 2005 hypättyään 637 cm, joka on hänen ennätyksensä edelleen kauden 2009 jälkeen. SM-hopeaa hän on saanut 1995, 2000 ja 2003 sekä SM-pronssia 1996, 1997, 2001 ja 2006. Sisäratojen SM-kilpailuissa Saarman-Bartholdi on saanut pronssia 1994, 1995 ja 2002. Halliennätyksensä 624 cm hän hyppäsi Rovaniemellä 1997. Saarman-Bartholdin pikkusisko Sanna Saarman on entinen yleisurheilija, nykyinen fitness-urheilija. == Lähteet == * === Viitteet === Luokka:Suomalaiset pituushyppääjät Luokka:Vuonna 1977 syntyneet Luokka:Elävät henkilöt
Minna Kallio

Minna-Kaarina Kallio (s. 13. huhtikuuta 1972 Teuva) on entinen suomalainen 400 metrin juoksija. Hän edusti Oulun Pyrintöä ja häntä valmensivat Markku Suo, Risto Laihorinne ja Jukka Sihvonen. Kallio edusti Suomea aikuisten maaotteluissa ja Euroopan cupin kilpailuissa vuosina 1996–2000. Hän oli voittamassa 4 × 400 metrin maaotteluviestiä Helsingissä kesällä 1996. Hän teki 400 metrin ennätyksensä 54,03 Lappeenrannassa 1997 ja halliennätyksensä 56,78 s Borlängessä 1996. 200 metriä hän juoksi parhaimmillaan aikaan 24,38 s vuonna 1997. Kallio saavutti Kalevan kisoissa 400 metrillä hopeaa 1999 ja 2000 sekä pronssia 1997 ja 1998. Viestijuoksun SM-kilpailuissa hän kuului 4 × 100 metrin kultajoukkueeseen 1999 ja 2000. Sisäratojen SM-kilpailuissa hän sai 400 metrillä pronssia 1996 ja 1997. == Lähteet == * Luokka:Suomalaiset pikajuoksijat Luokka:Vuonna 1972 syntyneet Luokka:Elävät henkilöt
Juan Arza

Juan Arza Íñigo (12. kesäkuuta 1923 Lizarra, Nafarroan maakunta, Baskimaa, Espanja – 17. heinäkuuta 2011 Sevilla, Sevillan maakunta, Espanja) oli espanjalainen jalkapalloilija. Hän edusti suurimman osan urastaan espanjalaista Sevillaa ja oli pelipaikaltaan hyökkääjä. Sevilla-aikanaan Arza pelasi yhteensä 349 pääsarjaottelua ja teki niissä 182 maalia. Häntä pidetään yhtenä Sevillan historian parhaimmista pelaajista kautta aikain. == Ura == Arza aloitti uransa paikallisjoukkue Izarrasta. Hän edusti Deportivo Alavésia ja Málagaa, ennen kuin vuonna 1943 hän siirtyi Sevillaan. Kausi 1945–1946 päättyi Sevillan historian ensimmäiseen pääsarjamestaruuteen ja Arza kuului joukkueen tärkeimpiin pelaajiin. Arza teki kaudella 1954–1955 28 maalia ja hänet palkittiin kauden päätteeksi pääsarjan parhaan maalintekijän palkinnolla. Pelaajauransa jälkeen hän siirtyi valmentajaksi ja valmensi muun muassa Celta Vigoa ja Sevillaa. ===Maajoukkue=== Arza pelasi yhteensä kaksi ottelua Espanjan maajoukkueessa. Ensimmäisen maaottelunsa hän pelasi 2. maaliskuuta 1947 Irlantia vastaan. == Saavutukset == Sevilla: *Primera División: 1946 *Copa del Generalísimo: 1948 == Lähteet == == Aiheesta muualla == * Juan Arzan esittely Sevillistas-sivustolla * Pelaajauran tilastot BDFutbol -sivustolla * Valmentajauran tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1923 syntyneet Luokka:Vuonna 2011 kuolleet
Paula Laakso

Paula Tuulikki Laakso (o.s. Silmälä, s. 20. kesäkuuta 1971 Tammela) on entinen suomalainen yleisurheilija, jonka päälaji oli kolmiloikka. Hän edusti Tammelan Ryskettä ja häntä valmensivat Markku Perttula, Juha Koskela ja Ari Mänttäri. Laakso voitti koululaisten maailmanmestaruuden pituushypyssä Barcelonassa 1988 tuloksella 601 cmISF World Gymnasiade www.gbrathletics.com, joka jäi hänen ennätyksekseen. Aikuisten maaotteluissa hän edusti Suomea kolmiloikassa vuosina 1995–1997 sijoittuen kolmessa ulkoratamaaottelussa toiseksi ja kahdessa hallimaaottelussa kolmanneksi. Laakso saavutti Kalevan kisoissa hopeaa Tampereella 1996 ennätyksellään 13,36 m ja Lappeenrannassa 1997 loikittuaan 13,23 m. SM-pronssia hän sai Lapualla 1995. Sisäratojen SM- kilpailuissa hän voitti pituushypyssä kultaa Oulussa 1989 tehtyään halliennätyksensä 582 cm. Kolmiloikassa hän sai hopeaa Kuopiossa 1996 halliennätyksellään 13,32 m ja Rovaniemellä 1997 tuloksella 13,08 m. == Lähteet == * === Viitteet === Luokka:Suomalaiset pituushyppääjät Luokka:Suomalaiset kolmiloikkaajat Luokka:Vuonna 1971 syntyneet Luokka:Elävät henkilöt
Métisit

Métis-kansa on muodostunut cree-, ojibway-, algonquin-, saulteaux- ja menominee- ja intiaaniheimojen ja eurooppalaisten siirtolaisten jälkeläisistä. He ovat yksi kolmesta tunnustetusta Kanadan alkuperäisväestöryhmästä ensimmäisten kansojen ja inuitien ohella. Heidän perinteisiä asuinalueitaan Kanadassa ovat Brittiläisen Kolumbian, Albertan, Saskatchewanin, Manitoban, Ontarion ja Québecin provinssit, Luoteisterritoriot ja osia pohjoisista Yhdysvaltojen osavaltiosta Montana, Pohjois-Dakota ja luoteinen Minnesota.Howard, James H. 1965. The Plains-Ojibwa or Bungi: hunters and warriors of the Northern Prairies with special reference to the Turtle Mountain band. University of South Dakota Museum Anthropology Papers 1 (Lincoln, Nebraska: J. and L. Reprint Co., Reprints in Anthropology 7, 1977). Métisien juuret juontavat 1700-luvun puoliväliin. Heidän käyttäminään kielinä ovat toimineet (ja edelleen toimivat) métisranska ja michif, josta jälkimmäinen saa nimensä métis-nimen foneettisesta ääntämisestä. Nykypäivänä he puhuvat englantia, métisranskaa ja useita alkuperäiskansojen kieliä. Métisinranska on yleisintä Kanadassa ja michif Pohjois-Dakotassa Yhdysvalloissa, jossa se on saanut virallisen kielen aseman. Métis-nimi tulee ranskan- ja espanjankielisestä sanasta mestizo, joka tarkoittaa samaa kuin sekoittunut rotu, mixtus latinaksi. Kanadassa ei ole tarkkaa laillista määritelmää métiseille. Kanadan perustuslain mukaan he ovat alkuperäiskansa. Jotta henkilö katsotaan métis-ryhmään kuuluvaksi hänellä täytyy olla métisseihin historialliset yhteydet ja yhteisön hyväksyntä. Historiallisia siteitä ei kuitenkaan ole määritelty ja on epäselvää kuinka kaukaista sukua métisseille voi olla jotta saisi alkuperäisasukkaan oikeudet. ==Lähteet== Luokka:Kanadan alkuperäiskansat Luokka:Yhdysvaltain alkuperäiskansat
Gangkhar Puensum

Gangkhar Puensum (tai Kangkar Pünzum) on Bhutanin korkein vuori ja samalla maailman korkein valloittamaton vuori. Sen korkeus on merenpinnasta mitattuna 7 570 metriä ja sen prominenssi on yli 2 990 metriäSRTM.. Se sijaitsee Tiibetin rajallaDetailed discussion of location and heights of Gangkhar Puensum and Kula Kangri. Bhutanin avattua rajansa vuorikiipeilijöille 1983 neljä retkikuntaa yritti turhaan vallata vuorta vuosien 1985 ja 1986 aikana. Vuonna 1999 eräs retkikunta onnistui kiipeämään vuoren sivuhuipulle Tiibetin puolelta. Gangkhar Puensumin, jonka nimi merkitsee kolmea vuorisisarusta, korkeus mitattiin ensimmäisen kerran 1922, mutta alueen kartat eivät olleet viime vuosiin asti kovin tarkkoja. Niinpä vuori näkyi eri kartoilla eri paikoissa eri korkeuksin. Epätarkan kartoituksen takia ensimmäinen kiipeämistä yrittänyt retkikunta ei löytänyt edes koko vuorta. Vuoden 1986 brittiläisen retkikunnan kirja ilmoittaa vuoren korkeudeksi 7 550 metriä ja sen sijainnin täysin Bhutanin puolelle, siinä missä 7 554 metriä korkean Kula Kangrin ilmoitetaan sijaitsevan kokonaan Tiibetin puolella. Joissakin kartoissa Kula Kangri, joka vallattiin ensimmäisen kerran 1986, on merkitty Bhutanin puolella sijaitsevaksi. Vuodesta 1994 alkaen Bhutanissa on ollut hengellisten syiden takia kiellettyä yrittää nousua yli 6 000 metriä korkeille vuorille. Tämän takia Gangkhar Puensum luultavasti säilyy pitkään korkeimpana valloittamattomana vuorena. Kaikki sitä korkeammat valloittamattomat huiput ovat todennäköisesti sivuhuippuja, eivät itsenäisiä vuoria. Vuonna 1998 japanilainen retkikunta sai Kiinalta luvan kiivetä vuorelle, mutta lupa peruttiin Bhutanin kanssa olleiden poliittisten hankaluuksien takia. Sen sijaan retkikunta kiipesi seuraavana vuonna Tiibetistä käsin Gangkhar Puensumin pohjoisen sivuhuipun Liankang Kangrin, jonka korkeus on 7 535 metriä. Toisin kuin useimmissa kartoissa, retkikunnan raportin mukaan tämä huippu on kokonaan Tiibetissä ja Tiibetin–Bhutanin raja on merkitty kulkevaksi Gangkhar Puensumin kautta. Gankhar Puensumin korkeudeksi on merkitty 7 570 metriä, jota tukevat kiinalaisiin lähteisiin perustuvat japanilaislähteet. Huipun korkeutta ei kuitenkaan ole tutkittu Bhutanista käsin. == Katso myös == * Luettelo maailman korkeimmista vuorista * Luettelo suurimmista prominensseista * Luettelo maiden korkeimmista kohdista == Lähteet == == Aiheesta muualla == * Nirvana Expeditions photograph of the mountain (visual site, flora and fauna). * Himalayan Kingdoms Ltd * Tin-Tin Trekking map of part of Bhutan including the mountain (northeast corner). * Travel Intelligence article about mountaineering in Bhutan and the restrictions. * Tsuguyasu Itami: Gankarpunzum & first ascent of Liankang Kangri — Mountain in dispute on China-Bhutan Border == Kirjallisuutta == * Berry, Steven K. (1988). ‘’The Thunder Dragon Kingdom: A Mountaineering Expedition to Bhutan’’ (1st ed.). Marlborough: Crowood Press ISBN 1-85223-146-7 and Seattle: Cloudcap Press ISBN 0-938567-07-1. This is the book of the 1986 British Expedition. Luokka:Bhutanin maantiede Luokka:Himalajan vuoret Luokka:Vuorikiipeily
George William Featherstonhaugh

George William Featherstonhaugh /ˈfænʃɔː/ (1780–1866) oli englantilaissyntyinen maantieteilijä, kartoittaja ja seikkailija, joka tutki Ranskan Louisianan aluetta sen jälkeen kun Yhdysvallat oli ostanut sen Ranskalta. Featherstonhaugh saapui Amerikkaan 1806 ja aikoi opiskella alkuperäiskansojen kieliä. Hän meni naimisiin, perusti maatilan ja pyrki edistämään suunnitelmia rakentaa Yhdysvaltoihin höyryjunaratoja, joita pitkin maataloustuotteita voitaisiin kuljettaa itärannikon asutuskeskuksiin edullisesti. Featherstonhaugh tunsi George Stephensonin Englannin ajoiltaan, mikä selittää hänen paneutumistaan rautatieasioihin. Vuonna 1885 hän sai luvan radan rakentamiseen, ja 1831 avattiin ensimmäinen osuus Mohawk Valleyn ja Hudsonin välisestä ratayhteydestä.The story of a century of locomotive building in Schenectady Vuonna 1834 Feathernstonhaugh nimitettiin valtiongeologiksi, ja hänet määrättiin tutkimaan ja kartoittamaan vasta ostetun Ranskan Louisianan ylänköalueita Missourin ja Red Riverin väliltä. Featherstonhaugh palasi vuonna 1838 Eurooppaan ja sai nimityksen Britannian konsuliksi Ranskaan. Vanhoilla päivillään hän kirjoitti Yhdysvalloissa tekemistään matkoista laajoja selostuksia. == Lähteet == Luokka:Brittiläiset tutkimusmatkailijat Luokka:Yhdysvaltalaiset tutkimusmatkailijat Luokka:Vuonna 1780 syntyneet Luokka:Vuonna 1866 kuolleet
Seychellienbulbuli

Seychellienbulbuli (Hypsipetes crassirostris) on yleisenä Seychellien graniittisaarilla elävä mustabulbuleihin kuuluva varpuslintu. Yleisin laji on suurimmilla saarilla Mahélla, Praslinilla, La Diguella ja Silhouettella. == Koko ja ulkonäkö == Kooltaan seychellienbulbuli on noin 25 cm. Lajin yläruumiin väri on tumman ruskeanharmaa ja paikoitellen myös vihreään vivahtava. Vatsa ja pää ovat väriltään hieman vaaleammat. Päälaki on tummempi. Seychellienbulbulin nokka ja koivet ovat väriltään kirkkaan oranssit. Nuorilla yksilöillä nokka ja koivet ovat ruskeanharmaat == Elinympäristö == Seychellienbulbulia tavataan graniittisarilla. Laji elää yleisenä aina meren tasolta korkeammilekin alueille. Lajia tavataan vanhoissametsissä ja myös puutarhoissa ja puistoissa. Seychellien saarilla elävän seychellienbulbulikannan kooksi arvioidaan ainakin 20 000 yksilöä. == Elintavat, lisääntyminen ja ravinto == Seychellienbulbulit elävät pareittain tai pieninä ryhminä. Linnut ovat äänekkäitä ja toisinaan myös aggressiivisia muita lintuja kohtaan. Laji rakentaa pyöreän pesänsä puuhun oksanhaarekkaan ja naaras munii sinne kaksi munaa. Linnun ravintoa ovat hedelmät, hyönteiset, liskot ja toisten lintujen munat. == Lähteet == == Aiheesta muualla == *BirdForumin artikkeli seychellienbulbulista Luokka:Bulbulit
Red River

Red River voi tarkoittaa ainakin seuraavia asioita: == Maantieteessä == * Red River, joki Minnesotan, Pohjois-Dakotan ja Manitoban alueilla * Red River, Mississippi-joen sivujoki * Red River, pitäjä Louisianan osavaltiossa == Muita merkityksiä == * Red River -sotaretki, Red River Campaign tai Red River Expedition, sotaretki osana Yhdysvaltojen sisällissotaa * Punainen virta -elokuva (), pääosassa John Wayne * Redjoen siirtokunta, Red River Colony, siirtokunta Redjoella nykyisen Kanadan alueella vuonna 1811 * Redjoen kapina, Red River Rebellion, métiskansan kapina Kanadan valtiota vastaan vuosina 1869–1870 * Red River, japanilainen manga == Katso myös == * Punainenjoki, joki Kiinassa ja Vietnamissa
Don Huonot (albumi)

Don Huonot -albumi ilmestyi vuonna 2002 ja se jäi Don Huonojen viimeiseksi studioalbumiksi. ==Kappaleet== # # # # # # # # # # == Lähteet == Luokka:Don Huonojen albumit Luokka:Vuoden 2002 albumit
Psykologi (lehti)

Psykologi on 4 kertaa vuodessa ilmestyvä psykologien ammattilehti, jota julkaisee psykologien ammattijärjestö Suomen Psykologiliitto. ==Lähteet== Luokka:Suomalaiset ammattilehdet Luokka:Psykologia
Minnesotan orkesteri

Minnesotan orkesteri () on täysimittainen sinfoniaorkesteri, joka toimii Minneapolisin kaupungissa Yhdysvaltojen Minnesotassa. Se perustettiin vuonna 1903 nimellä Minneapolis Symphony Orchestra ja vaihtoi nimeään vuonna 1968. Orkesterin tunnetuimpia kapellimestareita ovat olleet Edo de Waart (1986−1995) ja Osmo Vänskä (2003 alkaen). Vänskän johdolla orkesteri on levyttänyt Beethovenin sinfoniat. Levy Beethovenin yhdeksännestä sinfoniasta oli Grammy- ehdokkaana vuonna 2008. Vänskä lopettaa vuonna 2022, jos orkesteri löytää siihen mennessä uuden johtajan.Minnesotan orkesteri etsii uutta musiikillista johtajaa – Suomalaiskapellimestari Osmo Vänskä jättää orkesterin. Ylen uutiset 7.12.2018, viitattu 7.12.2018 Orkesteri järjestää vuosittain kesäfestivaalin, johon kuuluu neljä viikkoa erilaisia musiikkitapahtumia Minneapolisin keskustassa. Klassisen musiikin lisäksi siellä kuullaan jazzia ja folkmusiikkia. Orkesteri on levyttänyt Jean Sibeliuksen musiikkia, ja kaksi levyä nostettiin Grammy-ehdokkaaksi, mutta projekti keskeytyi vuonna 2012 alkaneeseen työsulkuun. Vuonna 2014 orkesteri ja sen kapellimestari Osmo Vänskä voittivat vuoden parhaan orkesteriesityksen Grammy-palkinnon Sibeliuksen sinfonioista 1 ja 4. == Työsulku == Orkesteri oli työsulussa lokakuusta 2012 tammikuuhun 2014. Hallinto halusi alentaa orkesterin palkkoja ja asetti työsulun, kun muusikot eivät suostuneet uuden sopimusneuvottelun yhteydessä edellytettyihin, osalle jopa 30−40 prosentin palkanpienennystä merkinneisiin palkanalennuksiin. Vänskä erosi tehtävästä 1. lokakuuta 2013, kun kiistaan ei tullut ratkaisua hänen asettamassaan määräajassa. Työsulku päättyi tammikuussa 2014, ja Vänskä palasi kapellimestariksi kahden vuoden työsopimuksella toukokuussa 2014. Orkesterista erosi sulun aikana useita parhaita muusikoita, jotka siirtyivät muihin huippuorkestereihin, esimerkiksi Zürichiin ja Bostoniin. == Lähteet == Luokka:Minnesota Luokka:Yhdysvaltalaiset sinfoniaorkesterit
Lee Chong Wei

Lee Chong Wei (s. 21. lokakuuta 1982 Bagan Serai, Perak) on malesialainen sulkapalloilija. Hän aloitti sulkapalloilun 10-vuotiaana. Hän on saavuttanut kaksinpelin olympiahopeaa Pekingissä 2008, Lontoossa 2012 ja Rio de Janeirossa 2016. Kahdella ensimmäisellä kerralla hän hävisi loppuottelussa kiinalaiselle Lin Danille. Rio de Janeiron olympialaisissa 2016 hän voitti Lin Danin välieräottelussa, mutta hävisi loppuottelussa Chen Longille. MM-kilpailuissa hän on saavuttanut kolme hopeaa ja yhden pronssin. Hän oli Rio de Janeiron olympialaisten aikaan maailmanlistan ykkösenä. Vuoden 2014 MM-kilpailuissa Lee antoi positiivisen dopingnäytteen (deksametasoni) ja sai kahdeksan kuukauden kilpailukiellon. 9\. marraskuuta 2012 hän meni naimisiin Wong Mew Choon kanssa. Heillä on kaksi poikaa: Kingston Lee ja Terrance. Leellä todettiin nenäsyöpä vuonna 2018 ja seuraavan vuoden kesäkuussa hän ilmoitti lopettavansa peliuransa. == Lähteet == == Aiheesta muualla == Luokka:Malesialaiset sulkapalloilijat Luokka:Malesialaiset olympiamitalistit Luokka:Dopingrikkomuksesta tuomitut malesialaiset Luokka:Dopingrikkomuksesta tuomitut sulkapalloilijat Luokka:Vuonna 1982 syntyneet Luokka:Elävät henkilöt
Anarchy

Anarchy on rap-artisti Busta Rhymesin neljäs studioalbumi. Se julkaistiin 20. kesäkuuta 2000. == Kappaleet == # # # # # # # # # # # # # # # # # # # # # # == Singlet == * ”Get Out!!” (2000) * ”Fire” ==Lähteet== * Anarchy - Busta Rhymes - Songs, Reviews, Credits - AllMusic Luokka:Busta Rhymesin albumit Luokka:Vuoden 2000 albumit
Fringe – rajamailla

Fringe – rajamailla (Fringe) on yhdysvaltalainen scifisarja, joka alkoi Yhdysvalloissa FOX-kanavalla syksyllä 2008. Sarjan pääosissa ovat FBI-agentti Olivia Dunham (Anna Torv), tiedemies Walter Bishop (John Noble) ja tämän poika Peter Bishop (Joshua Jackson), jotka tutkivat omituisia tieteellisiä ilmiöitä, joiden sarjaa kutsutaan Kaavaksi. Sarjan ovat luoneet J. J. Abrams, Alex Kurtzman ja Roberto Orci. Yhdysvalloissa sarja päättyi viidennen esityskauden päättäneeseen kaksiosaiseen jaksoon 19. tammikuuta 2013http://www.fox.com/fringe/ . Suomessa sarjaa on esittänyt MTV3http://www.mtv3.fi/fringe/. == Näyttelijät ja hahmot == == Juoni == FBI- agentti Olivia Dunham jäljittää mielisairaalaan joutuneen tiedemiehen Walter Bishopin ja tämän pojan Peterin tutkiakseen selittämättömiä tieteellisiä ihmishenkiä vaatineita tapauksia, joiden sarjaa kutsutaan Kaavaksi. Heidän tutkimuksensa johtavat miljardien dollarien teknologiayrityksen nimeltä Massive Dynamic ja sen yritysjohtajan, Nina Sharpin luo. Pian omalaatuinen tutkimuskolmikko saa todeta, että nuo oudot tapaukset ovat vain osa suurempaa salaliittoa. == Tuotantokaudet == === Tuotantokausi 1 === Olivia, Peter ja Walter tutkivat omituisia tapauksia Fringe-jaostossa, saaden vastaansa ZFT- nimellä tunnetun salaisen bioterroriorganisaation, joka yrittää toteuttaa Kaavan mysteereitä. Kauden kantavia mysteereitä ovat Peterille sattunut salattu tragedia, lapsena Oliviaan käytetty lääke ja mysteerinen rinnakkaistodellisuus. === Tuotantokausi 2 === Toisella kaudella selviää rinnakkaistodellisuuden olemassaolo. Thomas Jerome Newton -niminen rinnakkaistodellisuuden Fringe-agentti yrittää yhdistää todellisuudet, jotta voisi päästää rinnakkaistodellisuuden Walterin eli "Vara-Walterin" (engl. Walternate, sanasta "alternate" = vaihtoehtoinen) alkuperäiseen todellisuuteen toteuttamaan tappavaa suunnitelmaansa. Paljastuu, että Peter menehtyi lapsena, minkä seurauksena epätoivoinen Walter matkasi rinnakkaistodellisuuteen ja ajautui sieppaamaan tuon todellisuuden Peterin ja kasvattamaan hänet omanaan. Peter saa myöhemmin tietää totuuden ja hän onnistuu matkaamaan rinnakkaistodellisuuteen, missä hän kohtaa oikean isänsä, jolla on salaisia suunnitelmia Peterin varalle. Olivia ja Walter matkaavat rinnakkaistodellisuuteen estämään Vara-Walterin aikeet. Peter päättää palata takaisin, mutta Olivia siepataan ja hänen rinnakkaishahmonsa "Eilivia" (engl. Fauxlivia eli False Olivia, lausutaan Folivia) ottaa hänen paikkansa. === Tuotantokausi 3 === Eilivia jatkaa salaista tehtäväänsä vakoilla Fringe- jaostoa ja tekee yhteistyötä Newtonin kanssa. Sillä välin Olivia on vankina rinnakkaistodellisuudessa, missä häneen istutetaan Eilivian persoonallisuus. ==Lähteet== ==Aiheesta muualla== *Fringe – Rajamailla - MTV3.fi *Sarjan virallinen kotisivu *Fringe Italy Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset scifi-sarjat Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset scifi-sarjat Luokka:Seulonnan keskeiset artikkelit Luokka:Foxin televisio-ohjelmat
Ihana mies

Ihana mies on kolmeosainen suomalainen draamasarja. Sarja esitettiin ensimmäisen kerran 5. helmikuuta 1999 Nelosella. Sittemmin sarjaa on esitetty uusintoina MTV3-kanavalla. Sarja on Miestrilogian toinen osa ja sen on tuottanut Solar Films. Sarjan päähenkilö on Vertti, jolla on oma talkshow. Vertillä on kaunis vaimo, kauniit lapset, talo ja rakastajatar. Vertti uskoo julkisuuden kuuluvan työhönsä ja luulee, että se on hänen velvollisuutensa. Hän ei kuitenkaan huomaa ajoissa, miten se vaikuttaa hänen ympäristöönsä. ==Miestrilogia== Ihana mies on Miestrilogian toinen osa. Trilogian muut osat ovat Kaunis mies ja Rikas mies. ==Jaksot== #Vaimo #Toinen nainen #Mies ==Näyttelijät== *Esa-Matti Pölhö (Vertti) *Tarja Omenainen (Elina) *Oiva Veikko Nuojua (Kosti) *Mika Nuojua (Tane) *Satu Lattu (Kikka) *Meri Nenonen (Satu) *Heikki Hela (Antero) *Elina Knihtilä (Kaisu) *Joni Saarelan (Kalliomäki) *Pirkko Mannola (Maire) *Riitta Havukainen (Brita) *Petteri Pennilä (Hartsa) *Ismo Apell (Hannu) *Tarja Saikkonen (Jenni) Luokka:1990-luvun suomalaiset draamasarjat
Partioleiri

Partioleiri on partiolaisten järjestämä leiri, joka tavallisesti järjestetään metsässä. Suomen Partiolaiset määrittelee partioleirin vähintään kolmen yön mittaiseksi, kiinteällä leiripaikalla järjestettäväksi partiotapahtumaksi.. Suurimpia kansainvälisiä partioleirejä ovat Jamboreet, jotka ovat joko kansallisen partiojärjestön järjestämiä kansallisia partioleirejä, kuten Suomessa Finnjamboreet, tai kansainvälisen partiojärjestön järjestämiä partioleirejä, kuten Partioliikkeen Maailmanjärjestön (WOSM) 4–5 vuoden välein järjestämä Maailmanjamboree. ==Lähteet==
Durak

Durak tarkoittaa seuraavia asioita * Durak, venäläinen korttipeli * Durak, suomalainen yhtye
Rod Blagojevich

Rod Blagojevich (s. 10. joulukuuta 1956) on yhdysvaltalainen demokraattipoliitikko ja Illinois’n osavaltion entinen kuvernööri, joka pidätettiin 9. joulukuuta 2008 epäiltynä korruptiosta. Hänen väitetään yrittäneen myydä presidentiksi vuoden 2008 vaaleissa valitun Barack Obaman senaattorinpaikkaa eniten tarjoavalle, minkä vuoksi osavaltion edustajainhuone päätti lähes yksimielisesti nostaa virkasyytteen häntä vastaan. 29\. tammikuuta 2009 Illinois’n senaatti päätti yksimielisesti erottaa Blagojevichin ja kielsi samalla tältä julkiseen virkaan pääsemisen Illinois’ssa. Joulukuussa 2011 hänet tuomittiin 14 vuodeksi vankeuteen.http://yle.fi/uutiset/ulkomaat/2011/12/ex- kuvernoori_blagojevich_14_vuoden_vankeuteen_korruptiosta_3086764.html Hän vapautui vankilasta helmikuussa 2020 presidentti Donald Trumpin antaman lievennyksen jälkeen. ==Poliittinen ura== Blagojevich valittiin Illinois’n edustajainhuoneeseen vuonna 1992 ja Yhdysvaltain kongressiin 1996, jossa hän istui vuoteen 2002, jolloin tuli valituksi kuvernööriksi. Hän voitti vuoden 2006 kuvernöörinvaaleissa republikaanien Judy Baar Topinkan 11 prosenttiyksikön erolla. ==Lähteet== ===Viitteet=== ==Aiheesta muualla== *Illinoisin kuvernöörin virallinen sivusto Luokka:Illinois’n kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1956 syntyneet Luokka:Elävät henkilöt
Joe Paterno

Joseph Vincent "Joe" Paterno (21. joulukuuta 1926 – 22. tammikuuta 2012Joe Paterno, 85, dies in State College) oli yhdysvaltalainen amerikkalaisen jalkapallon valmentaja. Hän pelasi ennen valmennusuraansa amerikkalaista jalkapalloa ja koripalloa Brownin yliopistolla. Hän toimi vuodesta 1966 Pennsylvania State -yliopiston Nittany Lions -seuran päävalmentajana. Häntä edelsi tässä tehtävässä Rip Engle, jonka aikana hän oli jo toiminut samassa yliopistossa avustavana valmentajana. Uransa aikana lukuisia valmentajapalkintoja saanut Paterno pääsi joulukuussa 2007 College Football Hall of Fameen.http://gopsusports.cstv.com/sports/m-footbl/mtt/paterno_joe00.html == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1926 syntyneet Luokka:Vuonna 2012 kuolleet
Skate It

Skate It on Electronic Artsin julkaisema rullalautailuun perustuva urheilupeli, joka on Skate-pelin päivitetty versio. Peli julkaistiin marraskuussa 2008 Nintendo DS:lle, Wiille ja iOS:lle. Pelin Wii-versiossa hyödynnetään Wiin liikeohjausominaisuutta. == Katso myös == * Skate * Skate 2 * Skate 3 == Lähteet == Luokka:Skate-pelisarja Luokka:Wii-pelit Luokka:Nintendo DS -pelit Luokka:IOS-pelit
Evelin Samuel

Evelin Samuel (s. 13. toukokuuta 1975) on virolainen laulaja ja näyttelijä. Hänen uransa alkoi 1980-luvun loppupuolella lasten musiikkiteatterissa, jossa hänellä oli useita päärooleja. Hän julkaisi esikoisalbuminsa Alternature. Over The Water Blue vuonna 2002. Samuel edusti Viroa Eurovision laulukilpailussa 1999 kappaleella Diamond of Night ja sijoittui 6. sijalle, jonka lisäksi hän esiintyi taustalaulajana Eurovision laulukilpailussa 1997. Hän ilmoitti Viron pisteet euroviisuissa vuosina 2000 ja 2006. Samuel asuu Tallinnassa miehensä toimittaja Raimo Ülaveren kanssa. Heillä on kaksi poikaa. == Lähteet == Luokka:Virolaiset laulajat Luokka:Virolaiset näyttelijät Luokka:Vuonna 1975 syntyneet Luokka:Elävät henkilöt Luokka:Viron euroviisuedustajat Luokka:Vuoden 1999 euroviisuedustajat
Tapio Heikkilä (biologi)

Tapio Heikkilä (s. 1958) on suomalainen biologi ja valokuvaaja. Hän on julkaissut useita tieto- ja valokuvateoksia, jotka käsittelevät suomalaista maisemaa. Heikkilä työskentelee ympäristöneuvoksena ympäristöministeriössä vastuualueenaan maisemansuojeluun ja -hoitoon liittyvät kysymykset ja on aiemmin toiminut myös tutkijana Taideteollisen korkeakoulun valokuvataiteen osastolla. Heikkilän valokuvataiteen alaan kuuluva väitöskirja Visuaalinen maisemaseuranta. Kulttuurimaiseman muutosten valokuvadokumentointia tarkastettiin taideteollisessa korkeakoulussa 28. syyskuuta 2007. ==Teoksia== * * * * * ==Lähteet== Luokka:Suomalaiset biologit Luokka:Suomalaiset valokuvaajat Luokka:Suomalaiset tietokirjailijat Luokka:Suomalaiset virkamiehet Luokka:Maisemantutkijat Luokka:Vuonna 1958 syntyneet Luokka:Elävät henkilöt
EB/Streymur

EB/Streymur on färsaarelainen jalkapallojoukkue, joka pelaa Färsaarten korkeimmalla sarjatasolla, Formuladeildinissä. Seura syntyi 1993, kun alasarjajoukkueet Eiðis Bóltfelag ja Streymur fuusioituivat. Seura nousi Formuladeildiniin kaudeksi 2000 ja on viime vuosina ollut sarjan hallitsevimpia joukkueita. Kotiottelunsa EB/Streymur pelaa Streymnesin kylässä pääkaupunki Tórshavnin läheisyydessä. Vuonna 2007 EB/Streymur selviytyi UEFA Cupiin, jonka 1. karsintakierroksella se hävisi suomalaiselle MyPa:lle. == Saavutukset == * Formuladeildinin mestari: ** 2008 * Färsaarten cup: ** 2007, 2008, 2010 == Aiheesta muualla == * Seuran sivusto Luokka:Färsaarelaiset jalkapalloseurat Luokka:Vuonna 1993 perustetut urheiluseurat